قال محمد صالح بن طاهر وزير الحج والعمرة السعودي، بللي المسلمين خاصهم يصبرو شوية قبل ما يتسجلو فالقرعة ديال الحج أو يسينيو كونطرات باش يمشيو للحج، حتى تتضح الرؤية بخصوص مصير العالم بسبب جايحة فيروس “كورونا” المستجد. وزاد الوزير كيقول، فلقاء ليه مع القناة “الإخبارية”، لبارح الثلاثاء، بللي السعودية رجعات مبالغ التأشيرات ديال الناس اللي كانو عوالين يجيو يأديو العمرة هذ العام، وقدمات الرعاية ل1200 معتمر ماقدروش يرجعو لبلادهم من بعد تفشي “كورونا” وتعليق وتعليق السفر فالطيارة من طرف مجموعة كبيرة من الدول. وكانت السعودية علنات على تعليق مناسك العمرة بسبب تفشي الفيروس فالعالم، حتى لإشعار آخر، ومنعات الدخول والخروج من مجموعة من المدن ومنها مكة والمدينة. وكيأدو 2 مليون ونص مسلم الحج سنويا، اللي كيتعتبر مصدر رئيسي للدخل فالسعودية، لكن تفشي الفيروس دابا يقدر يكون سبب باش يتلغى فخطرة، وهذ القرار عمرو كان. 
غالبا حتى الحج غايتلغى.. وزير الحج السعودي: مخاصش الدول تسيني كونطرات الحج حتى نعرفو مصيرنا مع “كورونا”